b'\n_START_ARTICLE_\nStenbjerg Klitplantage\n_START_PARAGRAPH_\nStenbjerg Klitplantage er en 1.080 ha stor klitplantage beliggende \xc3\xb8st for Stenbjerg, syd for Sdr. Vorup\xc3\xb8r, syd for F\xc3\xb8rby S\xc3\xb8 og nord for Ove S\xc3\xb8, i Thisted Kommune i Thy. Plantagen ligger for en stor del p\xc3\xa5 h\xc3\xa6vet havbund, og er en del af Nationalpark Thy. Den vestlige del af plantagen str\xc3\xa6kker sig langt ud mod Vesterhavet. Omr\xc3\xa5det ejes af staten, og de f\xc3\xb8rste arealer blev erhvervet i 1895-99, hvor tilplantningen, i f\xc3\xb8rste omgang med bjergfyr. p\xc3\xa5begyndtes._NEWLINE_I 2004 blev plantagen ramt af en st\xc3\xb8rre skovbrand som det tog 3 uger at slukke, og hvor omkring 150 hektar skov blev afbr\xc3\xa6ndt. En tilsvarende skovbrand startede i plantagen 7. maj 2019.'